
Р Е Ш Е Н И Е

№ 10/24.02.2006 г.

ПРОТОКОЛ  № 2/24.02.2006 г.

ОТНОСНО: Промяна в списъка по чл. 3, ал. 2 от ЗПСК и даване на съгласие за разпореждане с недвижим имот – собственост на “Елена автотранспорт” ЕООД
На основание чл. 21, ал. 1, т. 8 от ЗМСМА , чл. 3, ал. 3, т. 2 от ЗПСК , чл. 147, ал. 1 от ТЗ ,чл. 7, ал. 1, т. 9 и чл. 11, ал. 1 от Наредба за реда за упражняване правата на собственост на община Елена върху капитала в търговски дружества /ЕООД, ЕАД, ООД, АД/, ОБЩИНСКИ СЪВЕТ – ЕЛЕНА

Р Е Ш И:

1. Изважда от списъка по чл. 3, ал. 2, изречение второ от ЗПСК, обект “Покрита колонада – запад” – самостоятелна част от автогара – гр. Елена обособена част от “Елена автотранспорт” ЕООД, гр. Елена.

2. Дава съгласие “Елена автотранспорт” ЕООД, гр. Елена да извърши замяна на горепосочения обект с имот – частна собственост, представляващ сладкарница – обособена част от сградата на автогара – гр. Елена.

3. Замяната да се извърши след изготвянето на пазарни оценки на имотите, които се одобряват с решение на Общински съвет – гр. Елена при условие, че “Елена автотранспорт” ЕООД няма да дължи доплащане за уравняване в цената на заменяемите имоти, ако имотът – частна собственост се окаже с по-висока стойност.

4. Възлага на  управителя на “Елена автотранспорт” ЕООД изпълнението на процедурата по замяна на имотите и го упълномощава да сключи договора за замяна.

ПРЕДСЕДАТЕЛ НА ОбС:

(Симеон Кънчев)
